রাইজ অ্যান্ড ফল (ভারতীয় টেলিভিশন অনুষ্ঠান)

রাইজ অ্যান্ড ফল ভারতীয় আপাতবাস্তব টেলিভিশন অনুষ্ঠান রাইজ অ্যান্ড ফলের ভারতীয় সংস্করণের প্রথম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৫ সালের ৬ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৪২ দিনের যাত্রা শেষে ২০২৫ সালের ১৭ই অক্টোবর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল সনি এন্টারটেইনমেন্ট টেলিভিশনের পাশাপাশি ডিজিটাল মাধ্যম অ্যামাজন এমএক্স প্লেয়ারে সম্প্রচারিত হয়েছে। ভারতীয় উদ্যোক্তা আশনির গ্রোভার এই মৌসুমের উপস্থাপনা করেছেন।

১৬ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা অর্জুন বিজলানি জয়লাভ করেছেন, অন্যদিকে আরুশ ভোলা প্রথম রানার-আপ হয়েছেন। এছাড়াও আরবাজ প্যাটেল, আকৃতি নেগি, ধনশ্রী বর্মা এবং নয়নদীপ রক্ষিত ফাইনালে পৌঁছেছিলেন।

বিন্যাস
রাইজ অ্যান্ড ফল মূলত স্টিফেন ল্যাম্বার্ট দ্বারা নির্মিত ব্রিটিশ অনুষ্ঠান রাইজ অ্যান্ড ফলের আদলে নির্মিত, যা সামাজিক ক্ষমতার ভারসাম্য, নেতৃত্ব, পরিশ্রম এবং কৌশলগত সিদ্ধান্ত গ্রহণের একটি জটিল প্রতিযোগিতার সমন্বয়ে নির্মিত। এই অনুষ্ঠানের মূলভাব হচ্ছে সমাজের "শাসক" এবং "শ্রমিক"-এর মধ্যে ক্ষমতা, সুবিধা এবং পরিশ্রমের পার্থক্যকে কেন্দ্র করে একটি প্রতিযোগিতা তৈরি করা, যেখানে চূড়ান্ত লক্ষ্য হলো বিজয় অর্জন ও বিশাল নগদ পুরস্কার জয়লাভ করা। অনুষ্ঠানটি এমনভাবে সজ্জিত যে অংশগ্রহণকারীরা কখনো শাসক পর্যায়ে উঠে আসে, আবার কখনো নিজেদের আচরণ, কৌশল অথবা ভোটের কারণে শ্রমিক পরজকায়ে অবনমিত হয়। সাধারণত অভিনয়শিল্পী, মডেল, কন্টেন্ট নির্মাতা, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানের শুরুতে নির্দিষ্ট সংখ্যক প্রতিযোগী একটি বিশাল ভবনে প্রবেশ করে। এরপর তাদের দুটি ভাগে বিভক্ত করা হয়: "শাসক" (যারা বিলাসবহুল বহুতল ভবনে বসবাস করে এবং গুরুত্বপূর্ণ সিদ্ধান্ত গ্রহণ করে) এবং "শ্রমিক" (যারা ভূগর্ভস্থ বা নিচতলায় কঠিন পরিস্থিতিতে থেকে কাজ করে)। শাসকগণ ক্ষমতাসীন শ্রেণি হিসেবে কাজ করে, যারা কাজের দায়িত্ব নির্ধারণ করে, শর্ত দেয় এবং সিদ্ধান্ত নেয় কারা উন্নীত বা অবনিত হবে। অপরদিকে শ্রমিকগণ দৈনন্দিন চ্যালেঞ্জ ও পরিশ্রমমূলক কাজ সম্পন্ন করে মূল পুরস্কারের অর্থভান্ডার বাড়ায়। প্রতিদিন বা নির্দিষ্ট সময় পরপর "শ্রমিক" দলের জন্য বিভিন্ন কাজ নির্ধারিত হয়, যা তারা দলগতভাবে সম্পন্ন করে। প্রতিটি কাজ সফলভাবে সম্পন্ন হলে অর্থ পুরস্কারের ভান্ডারে যুক্ত হয়, আর ব্যর্থ হলে কোনো অগ্রগতি হয় না।

এই অনুষ্ঠানের সবচেয়ে গুরুত্বপূর্ণ অংশ হলো "উন্নয়ন" (রাইজ) এবং "অবনমন" (ফল) ভোট। নির্দিষ্ট পর্বে শ্রমিকগণ নিজেদের মধ্য থেকে কয়েকজনকে "উন্নয়ন" করার জন্য মনোনীত করে, অর্থাৎ শাসক দলের অংশ হওয়ার সুযোগ দেয়। এরপর শাসকগণ সেই মনোনীতদের মধ্যে থেকে বেছে নেয় কারা উন্নীত হবে। আবার, অন্য এক ধাপে শাসকগণ নিজেদের মধ্যে ভোটের মাধ্যমে একজনকে "অবনমন" অথবা শ্রমিকে পরিণত করে। শাসকগণ প্রায়ই "রেড রুম" নামক একটি বিশেষ কক্ষে বসে গুরুত্বপূর্ণ সিদ্ধান্ত, মনোনয়ন বা ভোটের কাজ সম্পন্ন করে।

ধারাবাহিক ভোট ও কৌশলের পর অবশেষে কয়েকজন চূড়ান্ত শাসক থেকে একজন নির্বাচিত হয়। এই চূড়ান্ত পর্বে প্রায়ই পূর্বে বাদ পড়া প্রতিযোগীরাও ভোট দিয়ে বা মতামত দিয়ে বিজয়ী নির্ধারণে ভূমিকা রাখে। শেষে একজন "চূড়ান্ত শাসক" (আল্টিমেটয় রুলার) বা চূড়ান্ত বিজয়ী ঘোষণা করা হয়, যিনি মৌসুমজুড়ে জমা হওয়া সমগ্র অর্থ জয়লাভ করেন।

প্রতিযোগী
থাম্ব|ডান|220px|এই মৌসুমের বিজয়ী অর্জুন বিজলানি

 স্থান  প্রতিযোগী  পেশা      অবস্থা  ১  অর্জুন বিজলানি  অভিনেতা  পর্ব ১  পর্ব ৪২   ২  আরুশ ভোলা  কন্টেন্ট নির্মাতা  পর্ব ১  পর্ব ৪২   ৩  আরবাজ প্যাটেল  মডেল ও অভিনেতা  পর্ব ১  পর্ব ৪২   ৪  আকৃতি নেগি  কন্টেন্ট নির্মাতা  পর্ব ১  পর্ব ৪২   ৫  ধনশ্রী বর্মা  মডেল  পর্ব ১  পর্ব ৪২   ৬  নয়নদীপ রক্ষিত  কন্টেন্ট নির্মাতা  পর্ব ১  পর্ব ৪২   ৭  শচীন বলি  মডেল ও অভিনেতা  পর্ব ১  পর্ব ৪১   ৮  মনীষা রাণী  কন্টেন্ট নির্মাতা  পর্ব ১  পর্ব ৪১   ৯  আদিত্য নারায়ণ  সঙ্গীতশিল্পী  পর্ব ১  পর্ব ৩৫   ১০  কিকু শারদা  কৌতুকাভিনেতা  পর্ব ১  পর্ব ৩৫   ১১  কুব্রা শেঠ  অভিনেত্রী  পর্ব ১  পর্ব ২৮   ১২  অহনা কুমরা  অভিনেত্রী  পর্ব ১  পর্ব ২১   ১৩  অনয়া বাঙ্গার  ক্রিকেটার  পর্ব ১  পর্ব ২১   ১৪  পবন সিং  অভিনেতা ও সঙ্গীতশিল্পী  পর্ব ১  পর্ব ১৪   ১৫  সঙ্গীতা ফোগাট  কুস্তিগির  পর্ব ১  পর্ব ৮   ১৬  নুরিন শা  কন্টেন্ট নির্মাতা  পর্ব ১  পর্ব ৭  

তথ্যসূত্র

বহিঃসংযোগ


বিষয়শ্রেণী:রাইজ অ্যান্ড ফলের মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান